  Туспуктэм: «Удмурт Кенеш» огазеяськонлэн пресс-службаез Майя Бывальцева 7-тӥ толсуре Вань удмуртъёслэн «Удмурт Кенеш» огазеяськонзылэн ӧтчамаз Трокай Борисов нимо йӧскалык премилэсь лауретсэ Александр Прохоровез сӥлы каризы. Та данъетэз кивалтон удысын удмурт калык понна пайдалыко ужам яке али тыршись муртъёслы сёто. Александр Прохоров вордскем Шаркан ёросэныз 17 ар кивалтӥз: нырысь ёрос администрацилэн тӧроез луыса, собере укмыс ар муниципал кылдытэтлэн йырыз вал. Солэн тыршеменыз ёросын трос турмаршрутъёс кылдыӥзы, со пӧлын Тол Бабайлэн юртъерез, трос калыкез люка сиён-юонъя «Быг-быг» фестиваль. Шаркан ёрос ӧжытэз пӧлысь одӥгез, кытын удмурт кылын газет потто на. Александр Прохоров кивалтон дыръя удмурт кыл вань школаосы берытскиз. « Кызьы шуо, «ужасные 90-е годы» вал. Соку кинлэн ке трос прогрммаос ышизы, воштӥськизы. Ми просто радъям гинэ со ужез: вань школаыосын выльысь удмурт кылэз дышетыны кутским, дышетӥсьёсты дасям. Со ужез лэсьтыны кулэ вал, ми лэсьтӥм. <…> Уг малпаськы вал сыӵе бадӟым премия сётозы шуыса. Уйжай но ужай, кыӵе ке но результатэз вань, вылды. » Александр Прохоров, Трокай Борисов нимо йӧскалык премилэн лауреатэз Кык ар Удмуртиысь гурт возёсъя но сиён-юонъя министр луыса ужакуз Александр Прохоров бадӟым саклык висъяз гурт возёсъёслы, личной подсобной хозяйство возисьёслы, фермеръёслы висъяськись юрттэтэз будэтонлы. Тросэз удмуртъёс гуртын уло бере, со но удмуртлыкез ӝутон луэ. Озьы ик ӧтчамын «Удмурт Кенешлэн» данъян книгаяз пыртэм муртъёсты ӟечкылазы, туэ вить адямиез сӥлы каризы. Туспуктэм: Майя Бывальцева Тодэ вайытом, ӧтчамын огазеяськонлы выль тӧроез бырйизы. Тегъёс: УдмуртКенеш удмуртъёс удмуртлык Удмуртия  